CELEX: 32012R1245
Language: lt
Date: 2012-12-20 00:00:00
Title: 2012 m. gruodžio 20 d. Tarybos reglamentas (ES) Nr. 1245/2012, kuriuo iš dalies keičiamas Reglamentas (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane

21.12.2012   
            
            
               LT
            
            
               Europos Sąjungos oficialusis leidinys
            
            
               L 352/15
            
         TARYBOS REGLAMENTAS (ES) Nr. 1245/2012
   2012 m. gruodžio 20 d.
   kuriuo iš dalies keičiamas Reglamentas (ES) Nr. 359/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Irane
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnio 2 dalį,
   atsižvelgdama į 2011 m. balandžio 12 d. Sprendimą 2012/235/BUSP, kuriuo iš dalies keičiamas Tarybos sprendimas 2011/235/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Irane (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               reaguojant į pablogėjusią žmogaus teisių padėtį Irane, remiantis Sprendimu 2011/235/BUSP 2011 m. balandžio 12 d. Taryba Reglamentu (ES) Nr. 359/2011 (2) nustatė tam tikras ribojamąsias priemones, taikytinas tam tikriems asmenims, subjektams ir įstaigoms;
            
         
               (2)
            
            
               2012 m. gruodžio 20 d. Taryba priėmė Sprendimą 2012/810/BUSP (3), kuriuo iš dalies keičiamos Sprendimo 2011/235/BUSP nuostatos dėl priemonių, susijusių su įranga, kuri gali būti naudojama vidaus represijoms, taikymo srities;
            
         
               (3)
            
            
               šios priemonės patenka į Sutarties taikymo sritį, todėl visų pirma siekiant užtikrinti, kad ūkinės veiklos vykdytojai visose valstybėse narėse jas taikytų vienodai, joms įgyvendinti būtina imtis reguliavimo veiksmų Sąjungos lygmeniu;
            
         
               (4)
            
            
               todėl Reglamentas (ES) Nr. 359/2011 turėtų būti atitinkamai iš dalies pakeistas;
            
         
               (5)
            
            
               šis reglamentas turėtų įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 359/2011 1a straipsnis iš dalies keičiamas taip:
   
               1)
            
            
               esama dalis numeruojama kaip 1 dalis;
            
         
               2)
            
            
               papildoma šia dalimi:
               „2.   Nukrypstant nuo 1 dalies, II priede išvardytos valstybių narių kompetentingos institucijos tokiomis sąlygomis, kurios, jų nuomone, yra tinkamos, gali leisti parduoti, tiekti, perduoti arba eksportuoti III priede išvardytą įrangą, kuri gali būti naudojama vidaus represijoms, jeigu minėta įranga yra skirta tik Sąjungos ir jos valstybių narių darbuotojų Irane apsaugai arba teikti su tokia įranga susijusią 1 dalies b ir c punktuose nurodytą techninę pagalbą arba tarpininkavimo paslaugas ar finansavimą arba finansinę paramą.“
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 20 d.
      
         
            Tarybos vardu
         
         
            Pirmininkas
         
         E. FLOURENTZOU
      
   
   
      (1)  OL L 100, 2011 4 14, p. 51.
   
      (2)  OL L 100, 2011 4 14, p. 1.
   
      (3)  Žr. šio Oficialiojo leidinio p. 49.